CELEX: 22019D1400
Language: ro
Date: 2019-03-29 00:00:00
Title: Decizia nr. 84/2019 a Comitetului mixt al SEE din 29 martie 2019 de modificare a anexei IX (Servicii financiare) la Acordul privind SEE [2019/1400]

12.9.2019   
               
               
                  RO
               
               
                  Jurnalul Oficial al Uniunii Europene
               
               
                  L 235/5
               
            
         DECIZIA NR. 84/2019 A COMITETULUI MIXT AL SEE
         din 29 martie 2019
         de modificare a anexei IX (Servicii financiare) la Acordul privind SEE [2019/1400]
         COMITETUL MIXT AL SEE,
         având în vedere Acordul privind Spațiul Economic European („Acordul privind SEE”), în special articolul 98,
         întrucât:
         
                     (1)
                  
                  
                     Regulamentul (UE) 2017/1129 al Parlamentului European și al Consiliului din 14 iunie 2017 privind prospectul care trebuie publicat în cazul unei oferte publice de valori mobiliare sau al admiterii de valori mobiliare la tranzacționare pe o piață reglementată și de abrogare a Directivei 2003/71/CE (1) trebuie încorporat în Acordul privind SEE.
                  
               
                     (2)
                  
                  
                     Regulamentul (UE) 2017/1129 abrogă Directiva 2003/71/CE a Parlamentului European și a Consiliului (2), care este încorporată în Acordul privind SEE și care, prin urmare, trebuie abrogată în conformitate cu Acordul privind SEE începând cu 21 iulie 2019.
                  
               
                     (3)
                  
                  
                     Prin urmare, anexa IX la Acordul privind SEE ar trebui modificată în consecință,
                  
               ADOPTĂ PREZENTA DECIZIE:
         
            Articolul 1
            Anexa IX la Acordul privind SEE se modifică după cum urmează:
            
                        1.
                     
                     
                        Punctul 29b (Directiva 2003/71/CE a Parlamentului European și a Consiliului) se elimină începând cu 21 iulie 2019.
                     
                  
                        2.
                     
                     
                        După punctul 29bc [Regulamentul delegat (UE) 2016/301 al Comisiei] se introduce următorul text:
                        
                                    „29bd.
                                 
                                 
                                    
                                       32017 R 1129: Regulamentul (UE) 2017/1129 al Parlamentului European și al Consiliului din 14 iunie 2017 privind prospectul care trebuie publicat în cazul unei oferte publice de valori mobiliare sau al admiterii de valori mobiliare la tranzacționare pe o piață reglementată și de abrogare a Directivei 2003/71/CE (JO L 168, 30.6.2017, p. 12).
                                 
                              În sensul prezentului acord, dispozițiile regulamentului se citesc cu următoarele adaptări:
                        
                                    (a)
                                 
                                 
                                    în pofida dispozițiilor din Protocolul 1 la prezentul acord, cu excepția cazului în care se prevede altfel în prezentul acord, termenii «stat membru (state membre)» și «autorități competente» se interpretează ca incluzând, pe lângă înțelesul lor din regulament, statele AELS și, respectiv, autoritățile lor competente;
                                 
                              
                                    (b)
                                 
                                 
                                    trimiterile la alte acte din regulament sunt considerate relevante în măsura și sub forma în care actele respective sunt încorporate în acord;
                                 
                              
                                    (c)
                                 
                                 
                                    la articolul 9 alineatul (3), după cuvintele «21 iulie 2019» se introduc cuvintele «sau cu data intrării în vigoare a Deciziei nr. 84/2019 a Comitetului mixt al SEE din 29 martie 2019, oricare dintre aceste date este ultima»;
                                 
                              
                                    (d)
                                 
                                 
                                    la articolul 22 alineatul (11), cuvintele «dreptul Uniunii» se înlocuiesc cu cuvintele «Acordul privind SEE»;
                                 
                              
                                    (e)
                                 
                                 
                                    la articolul 33 alineatul (5) a doua teză, după cuvântul «ESMA» se introduc cuvintele «sau, după caz, Autoritatea AELS de Supraveghere»;
                                 
                              
                                    (f)
                                 
                                 
                                    la articolul 34 alineatul (1), în ceea ce privește statele AELS, după cuvântul «ESMA» se introduc cuvintele «și cu Autoritatea AELS de Supraveghere»;
                                 
                              
                                    (g)
                                 
                                 
                                    la articolul 35 alineatul (2), cuvintele «dreptului Uniunii» se înlocuiesc cu cuvintele «Acordului privind SEE»;
                                 
                              
                                    (h)
                                 
                                 
                                    la articolul 37 alineatul (3) a doua teză, după cuvântul «ESMA» se introduc cuvintele «sau, după caz, Autoritatea AELS de Supraveghere»;
                                 
                              
                                    (i)
                                 
                                 
                                    la articolul 38 alineatul (2) litera (d), cuvintele «actelor legislative [relevante] ale Uniunii» se înlocuiesc cu cuvintele «dispozițiilor [relevante] ale Acordului privind SEE»;
                                 
                              
                                    (j)
                                 
                                 
                                    la articolul 46 alineatul (3), după cuvintele «21 iulie 2019» se introduc cuvintele «sau de la data intrării în vigoare a Deciziei nr. 84/2019 a Comitetului mixt al SEE din 29 martie 2019, oricare dintre aceste date este ultima»;
                                 
                              
                                    (k)
                                 
                                 
                                    la articolul 49 alineatele (2) și (3), după cuvintele «21 iulie 2019» se introduc cuvintele «sau de la data intrării în vigoare a Deciziei nr. 84/2019 a Comitetului mixt al SEE din 29 martie 2019, oricare dintre aceste date este ultima»;
                                 
                              
                                    (l)
                                 
                                 
                                    la articolul 49 alineatul (2), cuvintele «21 iulie 2018» și cuvintele «20 iulie 2017» se citesc «data intrării în vigoare a Deciziei nr. 84/2019 a Comitetului mixt al SEE din 29 martie 2019».”
                                 
                              
                  
         
            Articolul 2
            Textele Regulamentului (UE) 2017/1129 în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
         
         
            Articolul 3
            Prezenta decizie intră în vigoare la 30 martie 2019 sau în ziua următoare ultimei notificări în temeiul articolului 103 alineatul (1) din Acordul privind SEE (*1), oricare dintre acestea este ultima.
         
         
            Articolul 4
            Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
         
         
            Adoptată la Bruxelles, 29 martie 2019.
            
               
                  Pentru Comitetul mixt al SEE
               
               
                  Președintele
               
               Claude MAERTEN
            
         
         
            (1)  JO L 168, 30.6.2017, p. 12.
         
            (2)  JO L 345, 31.12.2003, p. 64.
         
            (*1)  Au fost semnalate obligații constituționale.